CELEX: 32007R1440
Language: hu
Date: 2007-12-05 00:00:00
Title: A Bizottság 1440/2007/EK rendelete ( 2007. december 5. ) egyes áruk Kombinált Nómenklatúra szerinti besorolásáról

7.12.2007   
            
            
               HU
            
            
               Az Európai Unió Hivatalos Lapja
            
            
               L 322/10
            
         
      A BIZOTTSÁG 1440/2007/EK RENDELETE
   
   (2007. december 5.)
   egyes áruk Kombinált Nómenklatúra szerinti besorolásáról
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel a vám- és a statisztikai nómenklatúráról, valamint a Közös Vámtarifáról szóló, 1987. július 23-i 2658/87/EGK tanácsi rendeletre (1) és különösen annak 9. cikke (1) bekezdésének a) pontjára,
   mivel:
   
               (1)
            
            
               A 2658/87/EGK rendelethez csatolt Kombinált Nómenklatúra egységes alkalmazása érdekében szükséges az e rendelet mellékletében említett áruk besorolásáról szóló intézkedések elfogadása.
            
         
               (2)
            
            
               A 2658/87/EGK rendelet meghatározta a Kombinált Nómenklatúra értelmezéséről szóló általános szabályokat. Ezeket a szabályokat kell alkalmazni bármely más olyan nómenklatúrára vonatkozóan is, amely részben vagy egészben a Kombinált Nómenklatúrán alapul, vagy azt bármilyen további albontással egészíti ki, és amelyet valamely más közösségi rendelkezéssel hoznak létre az árukereskedelemhez kapcsolódó tarifális és más intézkedések alkalmazása céljából.
            
         
               (3)
            
            
               Az említett általános szabályok értelmében az e rendelet mellékletében található táblázat 1. oszlopában leírt árukat, a 3. oszlopban feltüntetett indokok alapján, a táblázat 2. oszlopában feltüntetett KN-kódok alá kell besorolni.
            
         
               (4)
            
            
               Szükséges rendelkezni arról, hogy a Közösségi Vámkódex létrehozásáról szóló, 1992. október 12-i 2913/92/EGK tanácsi rendelet (2) 12. cikkének (6) bekezdése értelmében a tagállamok vámhatóságai által kibocsátott, és az ezzel a rendelettel nem összhangban lévő, az áruk Kombinált Nómenklatúrába történő besorolására vonatkozó kötelező érvényű tarifális felvilágosítást a jogosult három hónapos időszakon belül továbbra is felhasználhatja.
            
         
               (5)
            
            
               Az e rendeletben előírt intézkedések összhangban vannak a Vámkódexbizottság véleményével,
            
         ELFOGADTA EZT A RENDELETET:
   1. cikk
   A melléklet táblázatának 1. oszlopában leírt árukat a Kombinált Nómenklatúrában a táblázat 2. oszlopában feltüntetett KN-kódok alá kell besorolni.
   2. cikk
   A 2913/92/EGK rendelet 12. cikkének (6) bekezdése értelmében a tagállamok vámhatóságai által kibocsátott, az ezzel a rendelettel nem összhangban lévő, kötelező érvényű tarifális felvilágosítás három hónapos időszakon belül továbbra is felhasználható.
   3. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2007. december 5-én.
      
         
            a Bizottság részéről
         
         László KOVÁCS
         
         
            a Bizottság tagja
         
      
   
   
      (1)  HL L 256., 1987.9.7., 1. o. A legutóbb az 580/2007/EK rendelettel (HL L 138., 2007.5.30., 1. o.) módosított rendelet.
   
      (2)  HL L 302., 1992.10.19., 1. o. A legutóbb az 1791/2006/EK rendelettel (HL L 363., 2006.12.20., 1. o.) módosított rendelet.
   
      MELLÉKLET
      
                  Árumegnevezés
               
               
                  Besorolás
                  (KN-kód)
               
               
                  Indokok
               
            
                  (1)
               
               
                  (2)
               
               
                  (3)
               
            
                  
                              1.
                           
                           
                              Kisméretű, megközelítőleg 40 × 50 mm-es, két lehegesztett műanyag- vagy alumíniumfóliából álló, öntapadós, gél állagú parfümmintát tartalmazó tasak. A tasakra a parfüm nevét nyomtatták.
                              A felső fólia eltávolításával hozzáférhetővé válik a csuklóra dörzsölhető mennyiségű parfümminta.
                              A terméket nem kiskereskedelmi értékesítésre szánták. Ezeket arra szánták, hogy brosúrákra, reklámcédulákra, képeslapokra, vagy folyóiratoknak egy meghatározott parfümöt képpel és szöveggel reklámozó oldalaira ragasszák.
                           
                        
               
                  3303 00 10
               
               
                  A besorolást a Kombinált Nómenklatúra értelmezésére szolgáló 1., és 6. általános szabály, a VI. áruosztály 2. megjegyzése, valamint a 3303 00 és a 3303 00 10 KN-kód szövegezése határozza meg.
                  A terméket a 3303 00 10 alszám alá kell sorolni parfümként, mivel elegendő mennyiségű parfüm áll rendelkezésre az emberi test illatosítására.
               
            
                  
                              2.
                           
                           
                              Nyomtatott, A4-es formátumú, részben vagy teljesen behajtott reklámfelület. A lapot a behajtott felület alatt mikrokapszula, krém vagy por formában található parfümminta borítja. A behajtott felület hegesztéssel lezárt.
                              A behajtott felső lap eltávolításával hozzáférhetővé válik a csuklóra dörzsölhető, az illatosításra nem elegendő mennyiségű parfümminta.
                              A terméket nem kiskereskedelmi értékesítésre szánták. Ezeket arra szánták, hogy egy meghatározott parfümöt képpel és szöveggel reklámozó magazinban és hasonló termékben helyezzék el.
                           
                        
               
                  4911 10 90
               
               
                  A termékbesorolást a Kombinált Nómenklatúra értelmezésére szolgáló 1., 3b) és 6. általános szabály, valamint a 4911, a 4911 10 és 4911 10 90 KN-kód szövegezése határozza meg.
                  A termék nem osztályozható a 3303 00 10 alszám alá, mivel nem áll rendelkezésre elegendő mennyiségű parfüm az emberi test illatosítására.
                  A terméket mint nyomtatott reklámterméket a 4911 10 90 alszám alá kell sorolni, mivel a nyomtatott reklám adja annak lényeges jellemzőjét (49. Árucsoporthoz tartozó Harmonizált Rendszer Magyarázat Általános rendelkezések 1. bekezdés).